CELEX: 62016TN0634
Language: fi
Date: 2016-09-06 00:00:00
Title: Asia T-634/16: Kanne 6.9.2016 – Montel v. parlamentti

17.10.2016   
            
            
               FI
            
            
               Euroopan unionin virallinen lehti
            
            
               C 383/28
            
         Kanne 6.9.2016 – Montel v. parlamentti
   (Asia T-634/16)
   (2016/C 383/37)
   Oikeudenkäyntikieli: ranska
   
      Asianosaiset
   
   
      Kantaja: Sophie Montel (Saint-Vit, Ranska) (edustaja: asianajaja G. Sauveur)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin pääsihteerin päätöksen, joka on tehty 24.6.2016 ja annettu tiedoksi 6.7.2016 ja joka koskee sitä, että ”77 276,42 euron määrä, joka on aiheettomasti suoritettu Sophie MONTELille, on perittävä takaisin”, ja jossa määrätään toimielimen toimivaltainen laskutusviranomainen ja kirjanpitäjä huolehtimaan kyseisen määrän takaisinperimisestä
            
         
               —
            
            
               kumoamaan myös edellä mainitun päätöksen tiedoksiannon ja täytäntöönpanotoimenpiteet, jotka sisältyvät varainhoidosta vastaavan pääjohtajan 5.7.2016 ja 6.7.2016 päivättyihin kirjeisiin, joiden viitenumerot ovat D 201922 ja D 201851
            
         
               —
            
            
               kumoamaan varainhoidosta vastaavan pääjohtajan allekirjoittaman 4.7.2016 päivätyn maksukehotuksen nro 2016-897 kokonaisuudessaan
            
         
               —
            
            
               määräämään kantajalle maksettavaksi 30 000 euroa korvauksena henkisestä kärsimyksestä, joka on aiheutunut ennen tutkinnan päättymistä esitetyistä perusteettomista syytöksistä, kantajan maineelle aiheutuneesta vahingosta ja niistä huomattavista vaikeuksista, joita kanteen kohteena oleva päätös on aiheuttanut kantajan yksityis- ja poliittisen elämän kannalta
            
         
               —
            
            
               määräämään kantajalle maksettavaksi myös 15 000 euroa sellaisten kulujen perusteella, joita kantajalle on aiheutunut asianajopalkkioista ja mainitun kanteen ja siihen liitettyjen asiakirjojen jäljennös- ja toimituskustannuksista, sekä määräämään Euroopan parlamentin maksamaan kyseisen määrän
            
         
               —
            
            
               velvoittamaan Euroopan parlamentin korvaamaan kaikki oikeudenkäyntikulut
            
         
               —
            
            
               toissijaisesti ja siinä tapauksessa, ettei yleinen tuomioistuin katsoisi tulleensa täysin vakuuttuneeksi kantajan esittämien perusteiden merkityksellisyydestä ja vilpittömyydestä, hyvän oikeudenhoidon nimissä ja ottaen huomioon kiistattoman yhteyden, joka on kanteen kohteena olevan päätöksen perustana olevien väitettyjen tosiseikkojen ja Euroopan parlamentin puheenjohtajan aloittaman rikostutkinnan välillä:
               
                           —
                        
                        
                           lykkäämään asian käsittelyä siihen saakka, kunnes ranskalainen tuomioistuin, jonka käsiteltävänä Euroopan parlamentin puheenjohtajan aloitteesta nostetut syytteet ovat, on antanut lainvoimaisen ratkaisun
                        
                     
                           —
                        
                        
                           määräämään näin ollen, että kanteen kohteena olevan päätöksen täytäntöönpano keskeytetään oikeudenkäynnin päättymiseen saakka.
                        
                     
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa 11 kanneperusteeseen, jotka ovat olennaisilta osiltaan samanlaiset tai samankaltaiset kuin ne perusteet, joihin on vedottu asiassa T-624/16, Gollnisch vastaan parlamentti.